b'\n_START_ARTICLE_\nTabernakelj\n_START_PARAGRAPH_\nTabernakelj (latinsko tabernaculum - ko\xc5\xa1, \xc5\xa1otor) je v katoli\xc5\xa1ki cerkvi oznaka za prostor, kjer se hranijo ciborij s posve\xc4\x8denimi hostijami, ki predstavljajo Najsvetej\xc5\xa1e - telo Kristusa, pa tudi mon\xc5\xa1tranca in kelihi. Gre za male umetni\xc5\xa1ko oblikovane omare z masivnimi stenami in vrati, ki se lahko zapirajo oziroma zaklenejo.\n_START_SECTION_\nZgodovina\n_START_PARAGRAPH_\nV romanski cerkvi je bil tabernakelj (shramba) najsvetej\xc5\xa1ega, zamre\xc5\xbeena vdolbina (ni\xc5\xa1a) v korskem prostoru ali pa stenska (vzidna) omara - stenski tabernakelj, v gotiki pa je bil tabernakelj stolpi\xc4\x8dasta zakramentska mojstrovina kamnosekov. Od 14. stoletja dalje je tabernakelj postavljen na oltar._NEWLINE_Od \xc4\x8dasa drugega vatikanskega koncila dalje imajo na novo zgrajene ali adaptirane (prezidane) cerkve tabernakelj v lastni stranski kapeli ali na robu oltarnega prostora na steli.'